El comerç de Burjassot llança les seues rebaixes i descomptes, en valencià, amb AVIVA
2025-07-24

Juliol és temps de rebaixes i amb l’inici de la campanya de descomptes i baixades de preus en el comerç de Burjassot, AVIVA, l’Oficina de Promoció del Valencià, col·labora amb el teixit comercial proporcionant tota la cartelleria en llengua valenciana. Així, des d’AVIVA i amb la col·laboració de CEMEF, es farà lliurament d’aquesta cartelleria, tant a l’Associació de Comerç i Serveis del municipi com a Empresaris Burjassot perquè, des de totes dues entitats comercials, es facen arribar els cartells a tots els comerços associats.

En total, AVIVA Burjassot que dirigeix Manuela Carrero, en col·laboració amb la regidoria de Comerç que dirigeix Rosa Coca, repartirà 700 cartells de “Rebaixes”, 700 cartells de “Descomptes” i 15.000 etiquetes de “Abans-Ara” per a col·locar sobre els nous preus. Amb aquesta nova campanya, AVIVA continua fomentant l’ús i presència de la llengua valenciana en la vida quotidiana de la ciutat, aquesta vegada de la mà del seu teixit comercial.